РЕПУБЛИКА СРБИЈА

НАРОДНА СКУПШТИНА

Одбор за финансије, републички буџет

и контролу трошења јавних средстава

12 Број: 06-2/256-12

5. новембар 2012. године

Б е о г р а д

ЗАПИСНИК

18. СЕДНИЦЕ ОДБОРА ЗА ФИНАНСИЈЕ, РЕПУБЛИЧКИ БУЏЕТ

И КОНТРОЛУ ТРОШЕЊА ЈАВНИХ СРЕДСТАВА,

ОДРЖАНЕ 5. НОВЕМБРА 2012. ГОДИНЕ

 Седница Одбора је почела у 9,50 часова.

 Седницом јепредседавала Весна Ковач, председник Одбора.

 Седници су присуствовали чланови Одбора: Драган Томић, Душица Николић, Зоран Касаловић, др Милорад Мијатовић, Војислав Вујић и Момо Чолаковић, и заменици чланова Одбора: Гојко Радић и Зоран Пралица.

 Седници нису присуствовали чланови Одбора: Верољуб Арсић, Жика Гојковић, мр Божидар Ђелић, Бојан Ђурић, Радојко Обрадовић, Золтан Пек, Ђорђе Стојшић и др Мирко Цветковић.

 Седници су присуствовали народни посланици Милан Бабић и Радмило Костић и др Владимир Маринковић и Љиљана Миладиновић, заменици чланова Одбора.

 Седници су присуствовали Марина Пападакис, Дејан Девић, Срђан Кокотовић и Тања Јовић, представници Народне банке Србије.

 На предлог председника, Одбор је већином гласова (девет за) утврдио следећи

Д н е в н и р е д

 1. Подношење амандмана Одбора за финансије, републички буџет и контролу трошења јавних средстава на Предлог закона о изменама и допунама Закона о Народној банци Србије (број 011-3480/12 од 30.октобра 2012. године).

**Прва тачка дневног реда:** Подношење амандмана Одбора за финансије, републички буџет и контролу трошења јавних средстава на Предлог закона о изменама и допунама Закона о Народној банци Србије.

На основу члана 157. став. 6. Пословника Народне скупштине, Одбор за

финансије, републички буџет и контролу трошења јавних средстава, поднео је Народној скупштини већином гласова (девет за) следеће амандмане на Предлог закона о изменама и допунама Закона о Народној банци Србије:

* амандман којим се иза члана 6. додаје нови члан 6а. и
* амандман на члан 13. Предлога закона.

Амандманима се обезбеђује континуитет у раду и консекутивност при

избору директора Управе за надзор над финансијским институцијама, као и за вицегувернере и чланове Савета гувернера Народне банке Србије.

 За известиоца Одбора на седници Народне скупштине одређена је Весна Ковач, председник Одбора.

Седница Одбора је завршена у 9,55 часова.

Тонски снимак 18. седнице Одбора за финансије, републички буџет и контролу трошења јавних средстава је саставни део овог записника.

 за СЕКРЕТАР ОДБОРА ПРЕДСЕДНИК ОДБОРА

Драгица Крстић-Пурешевић Весна Ковач